
שמואל א' פרק ז'
 מפלת ישראל בידי פלשתים, נפילת ארון הברית בשבי, חורבן שילה והרג כוהניה, עשויים היו לערער את רוח העם. 
ולכן שמואל מחליט לעשות מעשה שיחזק רת רוח העם . ולסייע להם להתגבר על המשבר  .                                        תושבי קרית יערים שמעו על המכה הגדולה שהכה ה' באנשי בית שמש, 
לפיכך התכוננו כראוי לקבלתו אל בית אבינדב הכוהן (אפשר ששמו על שם שני בני אהרן נדב ואביהו), את בנו שנקרא אלעזר כשם אלעזר בן אהרן הכוהן, קדשו לשמור את ארון ה'.
מה גרם לשינוי  הרוחני-דתי  בחיי העם?
המאורעות הקשים: חורבן שילה, גלות הארון, המכה הגדולה שהכה ה' באנשי בית שמש, מכות ה' בערי הפלשתים, ושיבת הארון לישראל עוררו את העם לשוב לאלוקיו.                                                                                                      מה מעיד שתהליך השיבה לה' היה איטי?
הפסוק "וירבו הימים ויהיו עשרים שנה וינהו כל בית ישראל אחרי ה'" (פס' ב). בני ישראל הסירו את הבעלים והעשתרות ויעבדו את ה' לבדו.   עשתרות היא האלה הראשית של הצידונים.                                                                           איזו מהפכה הכניס שמואל במחשבת העם?
שמואל השתדל לעלות את ערכה של התפילה. תפילה ומעשים טובים חשובים מקורבן וזבח. אפשר לעבוד ולהתפלל לה' בכל מקום.עיקר רצונו של ה' אינו בקורבנות, כי אם בשמירת מצוותיו. "ויאמר שמואל קבצו את כל ישראל המצפתה ואתפלל בעדכם אל ה'" (פס' ה). שמואל רצה לחדש את עבודת ה' באספת עם גדולה במצפה. 
כיצד נהגו בני ישראל במצפה?
שאבו מים ושפכו לפני ה', (סימן תטהרה )בני ישראל צמו ביום ההוא "ויאמרו שם חטאנו לה'" (פס' ו).
כך התוודו ישראל ,כלומר הם הקדימו למלחמה: תשובה, צום ווידוי, ומכיוון שכך נהגו זכו הפעם למענה ה'. 
בפסוק ו' נזכר לראשונה ששמואל שפט את ישראל. יכול להיות שבמצפה מנוהו ישראל לשופט עליהם. 
מתפקיד השופט להדריך את העם ולשפוט אותו. בין איש לרעהו על עסקי ממון שביניהם או על עבירה שעברו. 
מה בקשו בני ישראל משמואל כשעלו עליהם הפלשתים?
"אל תחרש ממנו מזעק אל ה' אלקינו וישענו מיד פלשתים" (פס' ח), כלומר זעק אל ה' אלקינו ויושיענו מיד פלשתים. זעקה- תפילה עזה של אדם הנתון בצרה גדולה.                                                                                                         שמואל מקרב את העם לה' ע"י תפילה והקרבת קורבן . באותה שעה שעסק שמואל בהקרבת העולה יצאו הפלשתים למלחמה. הפעם נלחמו בני ישראל בעוז בכוחות מלוכדים, ולא כפי שלחמו במלחמה באפק, כאשר השלו את עצמם שהארון בלבד יושיעם. 
כיצד התנהלה המלחמה?
ה' הטיל מהומה ופחד במחנה פלשתים, כפי שעשה למצרים (שמ' יד כד), למלכי האמורי (יהו' י י) ולסיסרא (שופ' ד טו), כפי שהבטיח לישראל: "את אימתי אשלח לפניך והמתי את כל העם אשר תבא בהם ונתתי את כל איביך אליך ערף" (שמ' כג כז- כה). נשמעו קולות רעמים חזקים ומהממים מן השמים, ללא קשר למטר ולעננים, שפלשתים ראו בהם אות לזעם אלוקי העברים שהפחידו אותם וגרמו למהומה במחנם ובני ישראל הכום. 
מה היו תוצאות המלחמה?
בני ישראל גרשו את הפלשתים מגבול ישראל, והשיבו את ערי ישראל שנפלו בידי הפלשתים לאחר המלחמה באפק, ומאז נכנעו הפלשתים ולא יספו לבוא בגבול ישראל כל ימי שמואל, והחזירו לכולם את הפחד מעם ישראל כי ה' עימם . 
מה עשה שמואל לזכר המאורע?
"ויקח שמואל אבן אחת וישם בין המצפה ובין השן ויקרא את שמה אבן העזר ויאמר עד הנה עזרנו ה'" (פס' יב )
שמואל שפט את ישראל כל ימי חייו. תפקידיו: נביא /רואה        שופט , סיבובו השנתי הקיף את בית אל, הגלגל והמצפה, ואולם מקומו הקבוע היה ברמה, שם היה ביתו שם שפט את ישראל,. בכל שנה היה שמואל הולך לשפוט את ישראל בבית אל, מקום ידוע מימי האבות, 
אחרי ששמואל סבב במקומות האלה היה חוזר אל ביתו ברמה, אשר היא כנראה המצפה, במקומות האלה היו מזבחות ורבים מן העם היו באים שמה להקריב לה', אמנם לא היו רחוקים זה מזה, וכולם היו בנחלת שבט בנימין. 
